
R E F E R A T    D E   A P R O B A R E
privind aprobarea indicatorilor tehnico – economici actualizați și a Devizului general actualizat pentru obiectivul de investiții "MODERNIZARE DN74, STRADA
 MOȚILOR, GOȘA, ȚARĂȚEL, MUNICIPIUL BRAD, JUDEȚUL
 HUNEDOARA", aprobat pentru finanțare prin Programul
 Național de Investiții "Anghel Saligny" precum
 și a cheltuielilor finanțate de la bugetul local 
pentru realizarea obiectivului


Pentru suplimentarea sumelor alocate prin contractele de finanțare, beneficiarii Programului naţional de investiţii „Anghel Saligny“ pot depune cereri de suplimentare prin intermediul platformei digitale „investitii.mdlpa.ro“, conform prevederilor art. 3 alin. (2) din  Ordonanța de Urgență a Guvernului nr. 105/2023. 
Cererea de suplimentare cuprinde următoarele sume:
a) sumele reprezentând ajustarea preţurilor aferente contribuţiei din bugetul de stat, conform contractului de finanţare, pentru plata cărora au fost transferate sume de la bugetul de stat anterior depunerii cererii de suplimentare;
b) sumele reprezentând ajustarea preţurilor aferente contribuţiei din bugetul de stat, conform contractului de finanţare, plătite din bugetul local al beneficiarului anterior depunerii cererii de suplimentare;
c) suma reprezentând estimarea ajustării corespunzătoare contribuţiei din bugetul de stat, conform contractului de finanţare, aferentă restului de executat.
Cererea de suplimentare va fi însoţită de nota justificativă privind sumele solicitate suplimentar de la bugetul de stat în conformitate cu prevederile  O.U.G. nr. 105/2023,  hotărârea consiliului local de aprobare a indicatorilor tehnico-economici actualizați și a Devizului general  actualizat  pentru obiectivul de investiții.
	 La terminarea lucrărilor, valoarea totală a Devizului general actualizat  (inclusiv  ajustări) pentru obiectivul de investiții "MODERNIZARE DN74, STRADA MOTILOR, GOȘA, ȚARĂȚEL, MUNICIPIUL BRAD, JUDETUL HUNEDOARA" devine 14.377.597,15 lei (cu T.V.A.), respectiv 12.107.122,48 lei (fără T.V.A.), din care C+M = 13.766.765,69  lei (cu T.V.A.), respectiv 11.568.710,66 lei (fără T.V.A.). 
	           Caracteristicile principale și indicatorii tehnico-economici ai acestui obiectiv de investiții, actualizați la terminarea lucrărilor, devin: 14.377.597,15 lei (cu T.V.A.), din care: 
· 14.026.120,07 lei (cu T.V.A.) valoarea finanțată de către Ministerul Dezvoltării, Lucrărilor Publice și Administrației;
· 351.477,08 lei (cu T.V.A.) valoarea finanțată de la bugetul local al Municipiului Brad pentru realizarea obiectivului de investiții.

	


În contextul celor de mai sus am inițiat prezentul proiect de hotărâre prin care am propus aprobarea aprobarea indicatorilor tehnico – economici actualizați și a Devizului general actualizat pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA", aprobat pentru finanțare prin Programul Național de Investiții "Anghel Saligny" precum
și a cheltuielilor finanțate de la bugetul local pentru realizarea obiectivului și îl supun spre dezbatere și aprobare plenului Consiliului Local al Municipiului Brad în forma prezentată.	
     Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale O.U.G. nr. 105/2023 privind instituirea unor măsuri în derularea Programului naţional de dezvoltare locală şi a Programului naţional de investiţii "Anghel Saligny", ale art. 10 alin. (4) lit. c) din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale Ordinului nr. 1333/2021 privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de Urgenţă a Guvernului nr. 95/2021, cu modificările și completările ulterioare, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a) - c) din Ordonanţa de Urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", ale art. 17 din Regulamentul propriu privind măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Municipiului Brad aprobat prin H.C.L. nr. 32/2021, ale art. 4 alin. (1) lit. c) din O.U.G. nr. 95/2021 pentru aprobarea Programului Naţional de Investiţii "Anghel Saligny", cu modificările și completările ulterioare, ale Ordinului ministrului dezvoltării, lucrărilor publice și administrației nr. 2364/2022 privind aprobarea listei obiectivelor de investiții și sumele alocate acestora pentru finanțarea Programului Național de Investiții ”Anghel Saligny”, ale art. 129 alin. (2) lit. d) și  alin. (7) lit. n) din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

